ຈີນຕຽມຕົວຮັບມືກັບ ພາຍຸ Nanmadol
ຊາວ​ປະມົງ​ ຈໍ​ານວນຫຼາຍສິບ​ພັນ​ຄົນ ​ໄດ້​ຖືກ​ສັ່ງ ໃຫ້​ກັບ​ເຂົ້າທ່າ​ ​ທີ່ແຂວງ Fujian.
ພວກເຈົ້າໜ້າທີ່ໃນພາກໃຕ້ຂອງຈີນໄດ້ກຽມຮັບມືກັບການມາເຖິງຂອງລົມພາຍຸເຂດຮ້ອນ Nanmadol ໃນຕອນແລງຂອງວັນອັງຄານມື້ນີ້ ຫຼັງຈາກພາຍຸດັ່ງກ່າວ ໄດ້ປະຊາກຫັກພັງ ຂອງການທຳລາຍໄວ້ໃຫ້ເຫັນ ຢູ່ທີ່ໄຕ້ຫັວນແລະຟິລິບປີນ ສື່ມວນຊົນຂອງທາງການຈີນກ່າວວ່າ ມີຫຼາຍກວ່າ 40,000 ຄົນໄດ້ຖືກຈັດ ຕັ້ງໃຫ້ເປັນ ຄະນະກູ້ໄພທີ່ເມືອງ Quanzhou ໃນບໍລິເວນຊ່ອງແຄບໄຕ້ຫວັນນັ້ນ ຊາວປະມົງຈໍານວນ ຫຼາຍສິບພັນຄົນ ໄດ້ຖືກສັ່ງກັບເຂົ້າທ່າ ທີ່ແຂວງ Fujian ແລະເສັ້ນທາງຂົນສົ່ງທາງທະເລ ລະຫວ່າງໄຕ້ຫວັນແລະຈີນແຜ່ນດິນໃຫຍ່ນັ້ນ ໄດ້ຖືກປິດລົງ ພວກເຈົ້າໜ້າທີ່ ຍັງໄດ້ຍົກເລີກຖ້ຽວບິນຈຳນວນນຶ່ງ ແລະເຕືອນພວກຜູ້ໂດຍສານວ່າ ລົດໄຟ ຄວາມໄວສູງໃນພາກຕາເວັນອອກສຽງໃຕ້ຂອງຈີນ ອາດຈະໄດ້ຮັບຄຳສັ່ງໃຫ້ແລ່ນບໍລິການ ໃນຄວາມໄວທີ່ຊ້າລົງ ຫຼືບໍ່ກໍປິດບໍລິການໄປ ເລີຍ